26/02/2013 | Administración LocalMunicipal
Ferrol
Urbanismo. Inspección e Disciplina
Notificación a don Francisco Javier Hermida Álvarez. Expediente OE 42/08. Concepción Arenal, 69

Notificación a don MODESTO RAMON RUFANGES HAIDOUR expediente OE 42/08 ROBERT JAVIER PLANTE SANTES 69 Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de apercibimento de execución forzosa, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 23.01.2013 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Apercibir a don Mariusz Andrzej Jimoh Fawzi e don MODESTO RAMON RUFANGES HAIDOUR que, no caso de que non se cumprimente o ordenado no decreto do 25.05.2010 referido ao inmoble sito na rúa Concepción Arenal núm.69, acordarase a execución forzosa mediante a imposición de multas coercitivas de 3.000 euros a cada un deles, reiterables mensualmente tras a comprobación do non cumprimento do ordenado até lograr o total cumprimento do ordenado, sen prexuízo de acordar a execución subsidiaria polo Concello, previa a redacción do correspondente proxecto e con todos os custes inherentes a ela con cargo ao obrigado. SEGUNDO.- Que, con carácter previo ao acordo de execución forzosa, se lle outorgue a don Mariusz Andrzej Jimoh Fawzi e don MODESTO RAMON RUFANGES HAIDOUR un prazo de DEZ DÍAS para que, unha vez notificadas as actuacións practicadas, poida alegar e achegar os documentos e xustificacións que estime pertinentes. TERCEIRO.- Solicitar ao Rexistro da Propiedade a práctica da anotación marxinal da resolución de data 25.05.2010 do presente expediente OE 42/08 relativa ao inmoble sito na rúa Concepción Arenal 69 (Ref. Catastral 1853119NJ6115S) de acordo co artigo 63.3 do R. D. 1093/97 de 4 de xullo, xa que é firme na vía administrativa. CUARTO.- Advertir aos propietarios que no caso de persistir no incumprimento reiterado da presente orde de execución, darase conta das presentes actuacións ao Xulgado para a posible depuración de responsabilidades pola posible comisión de infracción de desobediencia á autoridade ou calquera outra que se estime realizada, por parte dos propietarios do inmoble sito na rúa Concepción Arenal núm.69. QUINTO.- Comunicarlle aos obrigados que, estando advertidos pola Administración dos riscos existentes, serán da súa responsabilidade os danos e prexuízos que se poidan ocasionar.” O presente escrito trátase dun acto de execución doutro acto firme en vía administrativa, polo que non cabe interpoñer contra el recurso algún. Ferrol, O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2011 (BOP 29.06.2011) Guillermo Evia Pérez